יחסי ניו זילנד – פיג'י

יחסי ניו זילנד–פיג'י הם היחסים הדיפלומטיים שבין ניו זילנד ופיג'י. היחסים בין שתי מדינות האוקיינוס השקט היו בעבר ידידותיים, וניו זילנד הייתה מזה זמן רב שותפה משמעותית לסיוע בפיתוח ושותפה כלכלית עבור פיג'י. היחסים בין המדינות קצת נפגעו השנים האחרונות, עקב ההפיכה הצבאית שהתרחשה בפיג'י בדצמבר 2006, והפלת ממשלתו של ראש הממשלה לייסניה קארסה בידי הקומודור פרנק ביינימרמה, שהחליפו כראש ממשלה. ממשלתה של הלן קלארק בניו זילנד הייתה אחד הקולות המובילים בגנותה של ההפיכה. בעקבות ההפיכה, ניו זילנד הטילה סנקציות בפיג'י, הפחיתה את עזרתה, ודרשה ללא הרף מראש הממשלה ביינימארמה להחזיר את הדמוקרטיה לפיג'י. ביינימרמה, בתורו, האשים את ממשלת ניו זילנד ב"בריונות", ובהתעלמות ממאמציו לבצע רפורמה במדינתו והכנתה לבחירות דמוקרטיות. הוא ביקש מניו זילנד "להיות רגישים יותר, להבין את היסודות והדינמיקה של מצבה של פיג'י ולא להסיק מסקנות בחיפזון". היחסים הדיפלומטיים צנחו לשפל חדש ביוני 2007, כאשר פיג'י גירשה את הנציב העליון של ניו זילנד, מייקל גרין, מפני שכביכול "התערב בענייני הפנים של פיג'י". ממשלת ניו זילנד הכחישה טענה זו. בחודש שלאחר מכן האשים שר האוצר של פיג'י מהנדרה צ'אודרי את ניו זילנד בעוינות מוגזמת כלפי ממשלתו של ביינימארה, ורמז על שינויים הממתרחשים או יתרחשו במדיניות החוץ של פיג'י כלפי אסיה: "לפיג'י יש חברים בסין, יש לה חברים בקוריאה, יש לה חברים במדינות אחרות באסיה. אנחנו כבר איננו מסתמכים על אוסטרליה וניו זילנד." אוסטרליה, כמו ניו זילנד, גינתה בתוקף את ההפיכה הצבאית שהתרחשה בדצמבר 2006, ואילו סין, לעומת זאת, יעצה לקהילה הבינלאומית להראות הבנה כלפי המצב בפיג'י. מאוחר יותר באותה השנה, הלן קלארק הצהירה כי "יתייחסו אל ביינימרמה כאל מצורע" אם ישתתף בפגישה בפורום איי האוקיינוס השקט בטונגה באוקטובר. חברי הפורום האחרים הגיבו והתרחקו מעמדתה של ניו זילנד, וביינימרמה אכן השתתף בפורום. קלארק התחמקה מפגישה עם ביינימרמה במהלך הפורום. בנובמבר 2007 היחסים הבילטרליים החמירו עוד יותר כאשר איש עסקים ניו זילנדי יליד פיג'י, באלו חאן, נעצר בפיג'י, הואשם בקשירת קשר להתנקשות בחייו של ביינימרמה ובכמה מחברים אחרים בממשלת פיג'י, ולכאורה הוכה מכות קשות מצד המשטרה. מה שהביא אותו לאשפוז. הנציבות העליונה של ניו זילנד בסובה נמנעה מגישה לחאן. מפקד המשטרה של פיג'י, אסלה טלני, אמר: "נעשים מאמצים ליצור סביבה שלילית, שעשויה לספק תירוצים למדינות אורבות מסוימות להתערב בענייני פיג'י" - התייחסות שקופה לניו זילנד. שר החוץ של ניו זילנד, וינסטון פיטרס, הגיב לטענה בכך שדחה אותה כ"שטות לא מבוססת". הלן קלארק הכחישה באותה מידה כי ניו זילנד מילאה חלק כלשהו במזימה כלשהי להתנקש בחיי ביינימרמה: "נקודת המבט של ניו זילנד, אין לנו חלק במימון או תמיכה בפעילות מסוג זה בפיג'י." ביינימרמה פרסם הצהרה המאשרת כי אינו מאמין שממשלות אוסטרליה וניו זילנד היו מעורבות במזימה. בדצמבר 2007, במסגרת הסנקציות, אסרה ניו זילנד על ארבעים ושבעה נערים מפיג'י, בגילאי 10 עד 13, להיכנס לניו זילנד כדי להשתתף באירוע בינלאומי. היחסים הדיפלומטיים המעורערים של ניו זילנד עם פיג'י עוררו תגובה בינלאומית כאשר הם הובילו את שתי המדינות לסכסוך על כדורגל. ניו זילנד הייתה אמורה לערוך משחק מוקדמות מונדיאל 2010 בין פיג'י לניו זילנד, אך סירבה לתת אישור כניסה לשוער הראשי של נבחרת פיג'י, סימיונה טמאניסאו. ביוני 2008 הצהיר ראש ממשלת פיג'י ביינימרמה כי ניו זילנד ואוסטרליה אינן מנסות באמת "לקדם את פיג'י"; הוא תיאר את הלחץ והדרישות שלהם כ"לא כנים, צבועים, לא קונסטרוקטיביים ופוגעים". הוא גם הצהיר כי ניו זילנד ואוסטרליה "מתנשאות, מחזיקות בדעות נאו-קולוניאליסטיות ואינן מכירות בכך שפיג'י היא מדינה ריבונית שיש להתייחס אליה בכבוד". ביינימרמה הוסיף כי "אוסטרליה וניו זילנד נוטות לחבל במאמצי הממשלה הזמנית בבניית מוסדות חזקים ואחראיים" עבור פיג'י. ביולי 2008 פגש וינסטון פיטרס את ביינימרמה לראשונה מאז ההפיכה, בפיג'י. הקומודור העלה את נושא הסנקציות של ניו זילנד, ופיטרס אישר כי הסנקציות יישארו עד שממשלת ניו זילנד תראה סימנים ברורים להכנת בחירות. מאוחר יותר באותו חודש, האשימה קלארק את ביינימרמה כי הוא "אשם בפשעים חמורים למדי, כמו בגידה". בספטמבר היא הוסיפה כי לא תהיה נורמליזציה ביחסי ניו זילנד-פיג'י עד שממשלה נבחרת תחזור לשלטון. ב-15 בדצמבר 2008 ממשלת ניו זילנד בהנהגתו של ג'ון קי התגרתה באולטימטום של ביינימארמה ואיימה לגרש את הנציב העליון של ניו זילנד, אלא אם תוענק ויזה לסטודנט מאוניברסיטת מאסי, בנו של רופני נאצ'ואה, מזכירה בלשכת נשיא פיג'י. באותו יום נעצרה עיתונאית TVNZ בשדה התעופה הבינלאומי נאדי והועברה למשך לילה לבית מעצר בפיג'י לפני שגורשה חזרה לניו זילנד בבוקר ה-16. הכתב הורשה להחזיק את הטלפון הנייד שלה אך סירב לשתות מים. ראש הממשלה ג'ון קי אומר כי הטיפול בעיתונאי היה "לא מקובל". כמו כן, פקידי משרד החוץ והמסחר פנו לבית המעצר לבקר את העיתונאי, אך גם כניסתם נמנעה, ג'ון קי הצהיר כי: "זה לגמרי לא מקובל ואנחנו ניקח את העניין בפני הרשויות בפיג'י". בינואר 2010, שר החוץ של ניו זילנד מורי במקאלי נפגש עם שר החוץ של פיג'י ראטו בנאדי, וציין כי שתי המדינות רצו לשפר את יחסיהם. ממשלת ניו זילנד פרסמה הודעה לעיתונות לפיה שתי הממשלות "הסכימו להקים תפקיד של יועץ נוסף עבור פיג'י בוולינגטון, ולניו זילנד בסובה, עם אישור עקרוני למינוי סגן ראש המשלחת בכל עיר בירה". ניו זילנד ציינה גם כי "הדיאלוג לא אותת על שינוי בהתנגדותה החריפה של וולינגטון לממשל בראשות הצבא של פיג'י וגם לא יוקלו הסנקציות כתוצאה מכך". מדיה וקבצים בנושא יחסי ניו זילנד – פיג'י בוויקישיתוף הנציבות העליונה של פיג'י בניו זילנד הנציבות העליונה של ניו זילנד בפיג'י העמדה הרשמית של משרד החוץ של ניו זילנד בנוגע ליחסים עם פיג'י המצב בתגובת פיג'י וניו זילנד : נקודת מבטו של משרד החוץ של זילנד "יחסי פיג'י-ניו זילנד במשבר", באתר מגזין פסיפיק, 15 ביוני 2007 "Fiji interim government says it might be able to hold elections by early 2009". Radio New Zealand International. 19 ביוני 2007. נבדק ב-30 בספטמבר 2011. {{cite web}}: (עזרה) "Fiji says New Zealand High Commissioner expelled for interfering in domestic affairs". Radio New Zealand International. 14 ביוני 2007. נבדק ב-30 בספטמבר 2011. {{cite web}}: (עזרה) "Media Statement from PM's Office on Issuance of Persona Non-Grata to H.E Mr. Michael Green, NZ High Commissioner"(הקישור אינו פעיל, December 2019), Fiji government, 14 June 2007 "Chaudhry breaks silence to slag New Zealand", NiuFM, 9 July 2007 "'Leper' comment boomerangs" (אורכב 07.02.2012 בארכיון Wayback Machine), Dev Nadkarni, Islands Business, September 2007 "11 arrested in alleged Fiji plot to kill head of government", International Herald Tribune, 4 November 2007 "'Lurking nations' in Fiji assassination plot". Stuff.co.nz. 4 בנובמבר 2007. נבדק ב-30 בספטמבר 2011. {{cite web}}: (עזרה) "Assassination claim unsubstantial: NZ" (אורכב 02.08.2007 ב Archive.today), Radio Fiji, 5 November 2007 Michael Field & Tracy Watkins (6 בנובמבר 2007). "Arrested Kiwi feared for his family's safety". The Dominion Post. נבדק ב-30 בספטמבר 2011. {{cite web}}: (עזרה) Field, Michael. "Fiji scouts banned from NZ". Stuff.co.nz. נבדק ב-30 בספטמבר 2011. {{cite web}}: (עזרה) "Fiji match pulled over visa row", BBC, 12 October 2007 "Australia 'insincere, hypocritical and obstructionist': Bainimarama", Sydney Morning Herald, 20 June 2008 "Fiji's Interim PM Questions Forum Group's Merit", Solomon Times, 20 June 2008 "Bainimarama has done nothing to persuade NZ: Peters" (אורכב 17.07.2011 ב Archive.today), Fiji Broadcasting Corporation, 16 July 2008 "Fiji PM may 'want top job'". The Press. 21 ביולי 2008. נבדק ב-30 בספטמבר 2011. {{cite web}}: (עזרה) "Fiji-NZ relations depend on legitimate govt: Clark", Fiji Daily Post, 1 October 2008 "Fiji-NZ relations to worsen with expulsion of top diplomat". The New Zealand Herald. NZPA. 15 בדצמבר 2008. נבדק ב-30 בספטמבר 2011. {{cite news}}: (עזרה)(הקישור אינו פעיל) "UPDATED: TVNZ journalist expelled as Fiji row escalates". The New Zealand Herald. NZPA. 16 בדצמבר 2008. נבדק ב-30 בספטמבר 2011. {{cite news}}: (עזרה)(הקישור אינו פעיל) "Dreaver tells of her Fiji ordeal". Television New Zealand. 16 בדצמבר 2008. נבדק ב-30 בספטמבר 2011. {{cite web}}: (עזרה) "New Zealand to boost diplomatic relations with Fiji", Xinhua, 12 January 2010 "NZ, Fiji agree to improve diplomatic relations", New Zealand government press release, 12 January 2010 "Fiji and New Zealand rift thaws as diplomats appointed", Phil Mercer, British Broadcasting Corporation, 12 January 2010